《偈六首 其四》
宋代·释慧勤

金乌急，玉兔速，急急流光七月十。无穷游子不归家，纵归只在十前立。

十前立，把手牵伊不肯入。万里看看寸草无，残花落地无人拾。

无人拾，一回雨过一回湿。

作者简介：释慧勤（一○五九～一一一七），俗姓汪，舒州（今安徽潜山）人。嗣五祖得度，复遍参名宿。徽宗政和五年（一一一五），居江宁蒋山太平兴国寺。称慧勤佛鉴禅师，为南岳下十四世，五祖演禅师法嗣。政和七年卒，年五十九（《嘉泰普灯录》卷一六、《守珣传》）。《嘉泰普灯录》卷一一、《五灯会元》卷一九有传。今录诗十五首。